হাজারো প্রতিবন্ধকতা পেরিয়ে স্বপ্নকে বাস্তবের মাটিতে নামিয়ে এনেছেন তিনি। বর্তমানে কলকাতা বিমানবন্দরে এয়ার ট্রাফিক কন্ট্রোল বিভাগ চলছে তাঁরই নেতৃত্বে। আন্তর্জাতিক নারী দিবসে দেশের প্রথম এয়ার ট্রাফিক কন্ট্রোল কর্মী শ্যামলী হালদারকে চব্বিশ ঘণ্টার কুর্নিশ।
 ওয়েব ডেস্ক : হাজারো প্রতিবন্ধকতা পেরিয়ে স্বপ্নকে বাস্তবের মাটিতে নামিয়ে এনেছেন তিনি। বর্তমানে কলকাতা বিমানবন্দরে এয়ার ট্রাফিক কন্ট্রোল বিভাগ চলছে তাঁরই নেতৃত্বে। আন্তর্জাতিক নারী দিবসে দেশের প্রথম এয়ার ট্রাফিক কন্ট্রোল কর্মী শ্যামলী হালদারকে চব্বিশ ঘণ্টার কুর্নিশ। বিমানবন্দরে তখন এয়ার ট্রাফিক কন্ট্রোল বিভাগে কাজ করতেন পুরুষরাই। ১৯৯০-এ প্রথম মহিলা হিসেবে ATC-তে যোগ  দিলেন শ্যামলী হালদার। প্রথমে এলাহাবাদ এরপর রাঁচি, নাগপুর, হয়ে ২০১২থেকে কলকাতা বিমানবন্দরে। এখন জয়েন্ট জেনারেল ম্যানেজারের দায়িত্ব সামলাচ্ছেন শ্যামলী হালদার। তাঁরই নেতৃত্বে চলছে কলকাতা বিমানবন্দরের এয়ার ট্রাফিক কন্ট্রোল বিভাগ। সিঙ্গল পেরেন্ট শ্যামলী যখন চাকরিতে যোগ দেন, তখন মেয়ে ছোট। একহাতে সামলেছেন ঘর-অফিস। দেড় বছরের মেয়েকে নিয়ে করেছেন নাইট ডিউটিও। জেদের কাছে হার মেনেছে প্রতিবন্ধকতা। হাজারো সমস্যাকে দূরে ঠেলে দিয়েছে স্বপ্ন দেখার সাহস । আন্তর্জাতিক নারী দিবস উপলক্ষ্যে বুধবার দুপুর ১২টা থেকে ১টা পর্যন্ত পূর্ব ভারতের আকাশের নিয়ন্ত্রণ ছিল  মহিলাদের হাতে। যার সামনের সারিতে ছিলেন শ্যামলী।